വീട്ടുവളപ്പില് കെട്ടിയിട്ട ആടിനെ വിഴുങ്ങി പെരുമ്ബാമ്ബ്, ഒടുവില് നാട്ടുകാര് പിടികൂടി വനപാലകരെ ഏല്പ്പിച്ചു വണ്ടൂര്: വീട്ടുവളപ്പില് കെട്ടിയിട്ട ആടിനെ വിഴുങ്ങുന്നതിനിടെ പെരുമ്ബാമ്ബിനെ നാട്ടുകാര് പിടികൂടി. എറിയാട് സ്വദേശിയുടെ വീട്ടുവളപ്പില് കെട്ടിയിട്ട ആടിനെയാണ് പാമ്ബ് പിടികൂടിയത്. തിരുവാലി എറിയാട് തൊണ്ടിയില് പുല്ലുവളപ്പില് ഹുസൈന്റെ വീട്ടുവളപ്പിലായിരുന്നു പെരുമ്ബാമ്ബിനെ കണ്ടെത്തിയത്. ഹുസൈന്റെ അയല്വാസി കാണാതായ ആടിനെ തിരയുന്നതിനിടെ പുരയിടത്തില് നിന്ന് കരച്ചില് കേട്ടു. അവിടെ ചെന്നു നോക്കിയപ്പോഴാണ് ആടിനെ വിഴുങ്ങുന്ന പെരുമ്ബാമ്ബിനെ കണ്ടത്. തുടര്ന്ന് നാട്ടുകാരെ വിവരമറിയിച്ചു. എല്ലാവരും ചേര്ന്ന് സാഹസികമായി പെരുമ്ബാമ്ബിനെ പിടികൂടുകയായിരുന്നു. എന്നാല്, ആട് അപ്പോഴേക്ക് ചത്തിരുന്നു. പെരുമ്ബാമ്ബിനെ നാട്ടുകാര് പിന്നീട് വനപാലകര്ക്ക് കൈമാറി. വനം വകുപ്പ് പെരുമ്ബാമ്ബിനെ വീണ്ടും കാട്ടില് വിട്ടു. അതേസമയം, സംഭവവുമായി ബന്ധപ്പെട്ട് ക്രെയിന് ഉപയോഗിച്ച് മറ്റൊരു കുറ്റന്പാമ്ബിനെ ഉയര്ത്തുന്ന വീഡിയോ സാമൂഹ്യ മാധ്യമങ്ങളിലും ഒരു ദിനപത്രത്തിലും പ്രചരിപ്പിച്ചത് ജനങ്ങളില് ആശയകുഴപ്പത്തിനും ഇടയാക്കി. സാമൂഹിക മാധ്യമങ്ങളില് പ്രചരിച്ച വീഡിയോ യാഥാര്ഥ്യമല്ലെന്ന് ഒടുവില് വ്യക്തമാക്കപ്പെട്ടു. കഴിഞ്ഞ ദിവസം കിളിമാനൂരിലും പട്ടിയെ വിഴുങ്ങിയ ശേഷം ഉറങ്ങിക്കിടന്ന പെരുമ്ബാമ്ബിനെ നാട്ടുകാര് പിടികൂടിയിരുന്നു. സ്വകാര്യ വ്യക്തിയുടെ പറമ്ബില് നിന്ന് പിടികൂടിയ പാമ്ബിനെ നാട്ടുകാര് ചേര്ന്ന് ചാക്കില് കെട്ടി വനംവകുപ്പിന് കൈമാറി. ഒരാഴ്ച മുമ്ബ് തൃശ്ശൂരില് രണ്ട് തെരുവ് നായകളെ തിന്ന് അവശനിലയിലായ പെരുമ്ബാമ്ബിനെ നാട്ടുകാര് പിടികൂടി വനം വകുപ്പിനെ ഏല്പിച്ചിരുന്നു. കോട്ടയത്ത് ദേശീയപാതയിലും മറ്റൊരു പെരുമ്ബാമ്ബിനെ കണ്ടെത്തിയിരുന്നു.